2006R2013 — FI — 01.01.2007 — 000.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.





Oikaisu









▼B

NEUVOSTON ASETUS (EY) N:o 2013/2006,

annettu 19 päivänä joulukuuta 2006,

asetusten (ETY) N:o 404/93, (EY) N:o 1782/2003 ja (EY) N:o 247/2006 muuttamisesta banaanialan osalta







EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan ja 299 artiklan 2 kohdan, ottaa huomioon komission ehdotuksen, ottaa huomioon Euroopan parlamentin lausunnon, on kuullut Euroopan talous- ja sosiaalikomiteaa, sekä katsoo seuraavaa: (1) Banaanialaa koskevasta järjestelmästä on tällä hetkellä säädetty banaanialan yhteisestä markkinajärjestelystä 13 päivänä helmikuuta 1993 annetussa neuvoston asetuksessa (ETY) N:o 404/93 ( 1 ). Banaanintuottajien tukijärjestelmä perustuu erityisesti periaatteisiin, joita on merkittävästi uudistettu muiden yhteisten markkinajärjestelyjen osalta. Tätä järjestelmää on muutettava, jotta voidaan paremmin varmistaa banaanin tuotantoalueiden maatalousväestön kohtuullinen elintaso, kohdentaa varat paremmin tuottajien markkinasuuntautuneisuuteen, vakauttaa menot, varmistaa yhteisön kansainvälisten velvoitteiden noudattaminen, ottaa riittävästi huomioon kunkin tuotantoalueen erityispiirteet, yksinkertaistaa järjestelmän hallinnointia ja mukauttaa se uudistettujen yhteisten markkinajärjestelyjen periaatteisiin. (2) Muutoksissa olisi otettava huomioon jo tapahtunut ja mahdollisesti tapahtuva kehitys järjestelmässä, jolla hallinnoidaan kolmansissa maissa tuotettujen banaanien tuontia yhteisöön, erityisesti siirtyminen tariffikiintiöjärjestelmästä pelkästään tulliin perustuvan tuontijärjestelmään, jossa kuitenkin myönnetään etuuskohtelukiintiö AKT-maissa tuotetuille banaaneille. (3) Banaanit ovat eräs tärkeimmistä viljelykasveista tietyillä unionin syrjäisimmillä alueilla, erityisesti Ranskan merentakaisissa departementeissa Guadeloupella ja Martiniquella sekä Azoreilla, Madeiralla ja Kanariansaarilla. Banaanintuotantoa hankaloittaa erityisesti näiden alueiden syrjäinen sijainti, saaristoluonne, pieni koko ja vaikea pinnanmuodostus. Paikallinen banaanintuotanto on olennainen osa maaseutualueiden ympäristöllistä, yhteiskunnallista ja taloudellista tasapainoa näillä syrjäisimmillä alueilla. (4) Olisi otettava huomioon banaanialan sosiaalis-taloudellinen merkitys syrjäisimmille alueille sekä sen antama lisä taloudellisen ja sosiaalisen yhteenkuuluvuuden saavuttamiselle sen luomien tulojen ja työpaikkojen johdosta, taloudellinen toiminta, jonka se aiheuttaa (sekä tuotantoketjun alku- että loppupäässä), samoin kuin vaikutus, joka sillä on tasapainoisen maiseman ylläpitämiseen, mikä rohkaisee matkailun kehittämistä. (5) Asetuksen (ETY) N:o 404/93 III osastossa säädetty nykyinen yhteisön järjestelmä, jossa banaanintuotannolle myönnetään tasaustukea, ei ota riittävällä tavalla huomioon näiden syrjäisimpien alueiden tuotannon paikallisia ominaispiirteitä. Sen vuoksi olisi säädettävä näillä alueilla banaanintuotannossa nykyisin maksettavan tasaustuen lakkauttamisesta, jolloin banaanintuotanto voitaisiin sisällyttää tukiohjelmiin. Näin ollen on aiheellista pyrkiä löytämään parempi väline, jolla tuettaisiin banaanintuotantoa näillä alueilla. (6) Unionin syrjäisimpien alueiden hyväksi toteutettavista maatalousalan erityistoimenpiteistä 30 päivänä tammikuuta 2006 annetun neuvoston asetuksen (EY) N:o 247/2006 ( 2 ) III osastossa säädetään, että syrjäisimmillä alueilla otetaan käyttöön yhteisön tukiohjelmia, jotka sisältävät paikallista maataloustuotantoa edistäviä erityistoimenpiteitä. Mainitussa asetuksessa säädetään viimeistään 31 päivänä joulukuuta 2009 tehtävästä uudelleentarkastelusta. Komission olisi annettava kertomus aikaisemmin, jos ilmenee huomattavia taloudellisten olosuhteiden muutoksia, jotka vaikuttavat syrjäisimpien alueiden tuottajien toimeentuloon. Mainittu väline näyttää soveltuvan parhaiten banaanintuotannon tukemiseen kyseisillä alueilla, sillä se on joustava ja sen avulla banaanintuotannon tukimekanismit voidaan hajauttaa. Mahdollisuus sisällyttää banaanintuotannon tuki näihin tukiohjelmiin on omiaan parantamaan näiden alueiden maataloustuotannon tukistrategioiden johdonmukaisuutta. (7) Asetuksen (EY) N:o 247/2006 III osaston mukaisia talousarviomäärärahoja olisi tämän mukaisesti korotettava. Mainittuun asetukseen olisi tehtävä myös teknisiä muutoksia, jotta voidaan helpottaa siirtymistä asetuksen (ETY) N:o 404/93 mukaisesta järjestelmästä tässä asetuksessa säädettyyn. Olisi erityisesti säädettävä yhteisön nykyisten tukiohjelmien muuttamisesta. Jotta siirtyminen olisi vaivatonta, näitä muutoksia olisi sovellettava päivästä, jona tämän asetuksen soveltaminen alkaa. (8) Siltä osin kuin on kyse banaanintuotannosta yhteisössä muilla kuin sen syrjäisimmillä alueilla, ei enää vaikuta tarpeelliselta ylläpitää erillistä banaaneja koskevaa tukiohjelmaa, koska vain pieni osa yhteisön koko banaanintuotannosta tapahtuu näillä alueilla. (9) Yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä 29 päivänä syyskuuta 2003 annetussa neuvoston asetuksessa (EY) N:o 1782/2003 ( 3 ) säädetään tuotantomääristä riippumattoman maatilakohtaisen tilatuen järjestelmästä, jäljempänä ’tilatukijärjestelmä’. Järjestelmän tarkoituksena oli mahdollistaa siirtyminen tuotantotuesta tuottajatukeen. (10) Maaseudun kehittämiseen liittyvillä tiedotusta ja infrastruktuuria koskevilla toimenpiteillä voi olla huomattava merkitys siirryttäessä tuottajatukeen, jolloin eräänä tavoitteena voisi olla siirtää banaanin tuotantoa ja -markkinointia erilaisiin tuotanto- ja laatutasoihin kuten luomutuotteisiin ja paikallisiin lajikkeisiin. Banaaneja voidaan markkinoida myös paikallisina erikoistuotteina näiden alueiden tämänhetkisen matkailun puitteissa, jolloin luodaan yhteys kuluttajien ja yksilöitävinä tuotteina pidettävien banaanien välille. (11) Johdonmukaisuuden vuoksi on aiheellista lakkauttaa nykyinen banaanien tasaustukijärjestelmä ja sisällyttää banaanit tilatukijärjestelmään. Tämän vuoksi on tarpeen sisällyttää banaanien tasaustuki luetteloon, joka on laadittu asetuksessa (EY) N:o 1782/2003 tarkoitettuun tilatukeen liittyvistä suorista tuista. Olisi myös säädettävä, että jäsenvaltiot vahvistavat tilatukijärjestelmän viitemäärät ja tukikelpoiset hehtaarit banaanimarkkinoiden kannalta edustavan viitekauden perusteella sekä asianmukaisin objektiivisin ja syrjimättömin perustein. Banaanin istutusaloja, jotka katsotaan pysyviksi, ei olisi suljettava pois. Kansallisia enimmäismääriä olisi muutettava vastaavasti. Olisi myös säädettävä, että komissio hyväksyy soveltamista koskevat yksityiskohtaiset säännöt ja tarvittavat siirtymätoimenpiteet. (12) Asetuksen (ETY) N:o 404/93 II osastossa säädetään tuottajajärjestöistä ja yhteistoimintamekanismeista. Nykyisen järjestelmän tavoitteena on perustaa tuottajajärjestöjä, joihin liittyisi mahdollisimman paljon tuottajia, ja maksaa tasaustukea ainoastaan tuottajille, jotka ovat hyväksyttyjen tuottajajärjestöjen jäseniä. (13) Järjestelmä on onnistunut ensimmäisen tavoitteensa saavuttamisessa, sillä suurin osa yhteisön tuottajista on nykyisin tuottajajärjestöjen jäseniä. Toinen tavoite menettää merkityksensä, kun tasaustukijärjestelmä poistetaan. Sen vuoksi ei ole yhteisön tasolla enää tarpeen pitää voimassa tuottajajärjestöjä koskevia sääntöjä, jolloin jäsenvaltioilla on vapaus tarpeen mukaan hyväksyä tällaiset säännöt ottaen huomioon omien alueidensa erityistilanteet. (14) Tuottajajärjestöjen perustamisen edistämiseen ja järjestöjen hallinnollisen toiminnan helpottamiseen tarkoitettu tukijärjestelmä olisi sen vuoksi lakkautettava. Oikeusvarmuuden ja luottamuksen suojan vuoksi olisi kuitenkin säädettävä, että tuen maksamista jatketaan hiljattain hyväksytyille tuottajajärjestöille, jotka jo saavat tällaista tukea. (15) Vähintään yhtä banaanien tuotantoon, kaupan pitämiseen tai jalostamiseen liittyvää taloudellista toimintaa harjoittavien ryhmien hyväksymistä ja toimintaa koskevia asetuksen (ETY) N:o 404/93 säännöksiä ei ole käytännössä sovellettu. Ne olisi sen vuoksi kumottava. (16) Ottaen huomioon banaaneja koskevaan järjestelmään tehtävät muutokset, erillistä banaanin hallintokomiteaa ei enää tarvita. Sen sijaan olisi turvauduttava hedelmä- ja vihannesalan yhteisestä markkinajärjestelystä 28 päivänä lokakuuta 1996 annetulla neuvoston asetuksella (EY) N:o 2200/96 ( 4 ) perustettuun hedelmien ja vihannesten hallintokomiteaan. (17) Asetukseen (ETY) N:o 404/93 sisältyy joitakin vanhentuneita säännöksiä, jotka olisi siten selkeyden vuoksi kumottava. (18) Asetukset (ETY) N:o 404/93, (EY) N:o 1782/2003 ja (EY) N:o 247/2006 olisi siksi muutettava tämän mukaisesti. (19) Olisi säädettävä, että komissio hyväksyy tässä asetuksessa säädettyjen muutosten soveltamiseksi tarvittavat yksityiskohtaiset säännöt sekä siirtymätoimenpiteet, joita tarvitaan helpottamaan siirtymistä nykyisistä järjestelyistä tässä asetuksessa säädettyihin. (20) Bulgarian ja Romanian liittymissopimuksella, jäljempänä ”liittymissopimus”, tällä asetuksella ja asetuksella (EY) N:o 2011/2006 ( 5 ) (sokeri ja siemenet) muutetaan asetusta (EY) N:o 1782/2006, ja näiden muutosten olisi tultava voimaan samana päivänä. Oikeusvarmuuden saavuttamiseksi olisi säädettävä tarkemmin siitä, missä järjestyksessä näitä muutoksia sovelletaan. (21) Jottei tällä hetkellä voimassa olevaa banaanien tukijärjestelmää jatkettaisi tarpeettomasti ja jotta hallinto olisi yksinkertaista ja tehokasta, tässä asetuksessa säädettyjä muutoksia olisi sovellettava niin pian kuin se on käytännössä mahdollista eli banaanien markkinointivuodesta 2007 alkaen, sekä katsoo seuraavaa: ON ANTANUT TÄMÄN ASETUKSEN:







1 artikla

Asetuksen (ETY) N:o 404/93 muuttaminen

Muutetaan asetus (ETY) N:o 404/93 seuraavasti:

1) Kumotaan II ja III osasto, 16–20 artikla, 21 artiklan 2 kohta, 25 artikla ja 30–32 artikla.

2) Korvataan 27 artiklan 1 kohta seuraavasti: ”1. Komissiota avustaa asetuksen (EY) N:o 2200/96 46 artiklan 1 kohdassa tarkoitettu hedelmien ja vihannesten hallintokomitea. Viittauksia banaanin hallintokomiteaan pidetään viittauksina ensimmäisessä alakohdassa tarkoitettuun komiteaan.”

3) Korvataan 29 artikla seuraavasti: ”29 artikla Jäsenvaltioiden on toimitettava komissiolle tiedot, joita se tarvitsee tämän asetuksen täytäntöönpanemiseksi.”;

4) Lisätään artikla seuraavasti: ”29 artiklaa Tämän asetuksen soveltamista koskevat yksityiskohtaiset säännöt hyväksytään 27 artiklan 2 kohdassa tarkoitettua menettelyä noudattaen.”

2 artikla

Asetuksen (EY) N:o 1782/2003 muuttaminen

Muutetaan asetus (EY) N:o 1782/2003, sellaisena kuin se on muutettuna, mukaan lukien vuoden 2005 liittymisasiakirjalla sekä asetuksella (EY) N:o 2011/2006 (sokeri ja siemenet, seuraavasti:

1) Korvataan 33 artiklan 1 kohdan a alakohta seuraavasti: ”a) heille on myönnetty tukea ainakin yhdestä liitteessä VI tarkoitetusta tukijärjestelmästä 38 artiklassa tarkoitetulla viitekaudella, tai oliiviöljyn osalta 37 artiklan 1 kohdan toisessa alakohdassa tarkoitettuina markkinointivuosina, tai sokerijuurikkaan, sokeriruo'on ja juurisikurin osalta, jos heille on myönnetty markkinatukea liitteessä VII olevassa K kohdassa tarkoitettuna viitekautena, tai banaanin osalta, jos heille on myönnetty tulonmenetyksiä korvaavaa tasaustukea liitteessä VII olevassa L kohdassa tarkoitettuna viitekautena.”;

2) Lisätään 37 artiklan 1 kohtaan alakohta seuraavasti: ”Banaanin osalta viitemäärä lasketaan ja sitä mukautetaan liitteessä VII olevan L kohdan mukaisesti.”;

3) Korvataan 40 artiklan 2 kohta seuraavasti: ”2. Jos ylivoimaiset esteet tai poikkeukselliset olosuhteet ovat vaikuttaneet koko viitekauteen, jäsenvaltion on laskettava viitemäärä ajanjakson 1997–1999 perusteella, tai sokerijuurikkaan, sokeriruo'on ja juurisikurin osalta liitteessä VII olevan K kohdan mukaisesti vahvistettua viitekautta edeltävän lähimmän markkinointivuoden perusteella, tai banaanin osalta liitteessä VII olevan L kohdan mukaisesti vahvistettua viitekautta edeltävän lähimmän markkinointivuoden perusteella. Tällöin sovelletaan 1 kohtaa tarpeellisin muutoksin..”

4) Korvataan 43 artiklan 2 kohdan a alakohta seuraavasti: ”a) liitteessä VII lueteltujen perunatärkkelyksen, kuivarehun, siementen, oliivitarhojen ja tupakan tukien osalta hehtaarimäärä, jonka tuotannosta on myönnetty tukea viitekaudella liitteessä VII olevien B, D, F, H ja I kohdan mukaisesti laskettuina, sokerijuurikkaan, sokeriruo'on ja juurisikurin osalta kyseisessä liitteessä olevan K kohdan 4 alakohdan mukaisesti laskettu hehtaarimäärä ja banaanien osalta kyseisessä liitteessä olevan L kohdan mukaisesti laskettu hehtaarimäärä;”

5) Lisätään 44 artiklan 2 kohdan toisessa alakohdassa sanojen ”joihin sovelletaan väliaikaisen kesannoinnin velvoitetta” jälkeen sanat ”tai jolle on istutettu banaania”.

6) Lisätään 51 artiklan a alakohdassa sanan ”humalaa” jälkeen sanat ”taikka banaania”.

7) Lisätään 145 artiklan d) b alakohdan jälkeen alakohta seuraavasti: ”d)c) yksityiskohtaiset säännöt, jotka koskevat banaanin tuen sisällyttämistä tilatukijärjestelmään;”.

8) Korvataan 155 artikla seuraavasti: ”155 artikla Muut siirtymäkauden säännöt Lisätoimenpiteitä, joita tarvitaan helpottamaan siirtymistä 152 ja 153 artiklassa tarkoitetuilla asetuksilla, asetuksella (EY) N:o 1260/2001 ja neuvoston asetuksella (ETY) N:o 404/93 ( 6 ) säädetyistä järjestelyistä tässä asetuksessa säädettyihin järjestelyihin, erityisesti kun ne liittyvät asetuksen (EY) N:o 1259/1999 4 ja 5 artiklan ja liitteen sekä asetuksen (EY) N:o 1251/1999 6 artiklan soveltamiseen, sekä asetuksessa (ETY) N:o 1035/72 säädetyistä parannussuunnitelmista niihin, joita tarkoitetaan tämän asetuksen 83–87 artiklassa, voidaan hyväksyä tämän asetuksen 144 artiklan 2 kohdassa tarkoitettua menettelyä noudattaen. Edellä 152 ja 153 artiklassa tarkoitettuja asetuksia ja artikloja sovelletaan edelleen liitteessä VII tarkoitettujen viitemäärien vahvistamiseen.

9) Muutetaan liitteet tämän asetuksen liitteen mukaisesti.

3 artikla

Asetuksen (EY) N:o 247/2006 muuttaminen

Muutetaan asetus (EY) N:o 247/2006 seuraavasti:

1) Muutetaan 23 artikla seuraavasti: a) Korvataan 1 kohta seuraavasti: ”1. Edellä 16 artiklassa säädettyjä toimenpiteitä lukuun ottamatta tässä asetuksessa säädetyt toimenpiteet ovat yhteisen maatalouspolitiikan rahoituksesta 17 päivänä toukokuuta 1999 annetun neuvoston asetuksen (EY) N:o 1258/1999 ( 7 ) 2 artiklan 2 kohdan mukaisia maatalousmarkkinoiden vakauttamiseen tarkoitettuja interventioita 31 päivään joulukuuta 2006 saakka. Samat toimenpiteet ovat 1 päivästä tammikuuta 2007 alkaen yhteisen maatalouspolitiikan rahoituksesta 21 päivänä kesäkuuta 2005 annetun neuvoston asetuksen (EY) N:o 1290/2005 ( 8 ) 3 artiklan 1 kohdan b alakohdan mukaisia maatalousmarkkinoiden sääntelemiseksi tehtäviä interventioita tai sen 3 artiklan 1 kohdan c alakohdan mukaista maanviljelijöille maksettavaa suoraa tukea. b) Korvataan 2 kohta seuraavasti: ”2. Yhteisö rahoittaa tämän asetuksen II ja III osastossa säädettyjä toimenpiteitä enintään seuraavilla vuosittaisilla enimmäismäärillä:



(milj. euroa) Varainhoitovuosi 2007 Varainhoitovuosi 2008 Varainhoitovuosi 2009 Varainhoitovuosi 2010 ja sitä seuraavat Ranskan merentakaiset departementit 126,6 262,6 269,4 273 Azorit ja Madeira 77,9 86,6 86,7 86,8 Kanariansaaret 127,3 268,4 268,4 268,4” c) Korvataan 4 kohta seuraavasti: ”4. Edellä 2 ja 3 kohdassa tarkoitetut vuosittaiset määrät sisältävät 29 artiklassa tarkoitettujen asetusten mukaisesti syntyneet menot.”

2) Lisätään artikla seuraavasti: ”24a artikla ▼C1 1. Jäsenvaltioiden on viimeistään 15 päivänä maaliskuuta 2007 toimitettava komissiolle kokonaisohjelmansa muuttamista koskevat ehdotukset, joiden tarkoituksena on ottaa huomioon asetuksella (EY) N:o 2013/2006 ( 9 ) käyttöön otetut muutokset. ▼B 2. Komissio arvioi ehdotettuja muutoksia ja päättää niiden hyväksymisestä 26 artiklan 2 kohdassa tarkoitettua menettelyä noudattaen viimeistään neljän kuukauden kuluessa siitä, kun ne on toimitettu. 3. Poiketen 24 artiklan 3 kohdasta näitä muutoksia sovelletaan 1 päivästä tammikuuta 2007.

3) Korvataan 28 artiklan 3 kohta seuraavasti: ”3. Komissio antaa viimeistään 31 päivänä joulukuuta 2009 ja sen jälkeen joka viides vuosi Euroopan parlamentille ja neuvostolle yleiskertomuksen tämän asetuksen täytäntöönpanemiseksi toteutettujen toimien vaikutuksista, banaaniala mukaan luettuna, sekä tarvittaessa asianmukaiset ehdotukset.”.

4) Lisätään 30 artiklaan kohta seuraavasti: ”Komissio voi samaa menettelyä noudattaen myös hyväksyä toimenpiteitä, joilla helpotetaan siirtymistä neuvoston asetuksessa (ETY) No 404/93 ( 10 ) säädetyistä järjestelyistä tässä asetuksessa säädettyihin järjestelyihin.

4 artikla

Siirtymäkauden toimenpiteet

1. Sen estämättä, mitä tämän asetuksen 1 artiklan 1 kohdassa säädetään:

— jäsenvaltioiden on edelleen sovellettava asetuksen (ETY) N:o 404/93 5 ja 6 artiklaa ja 25 artiklan 2 kohtaa tuottajajärjestöihin, jotka ne ovat hyväksyneet viimeistään 31 päivänä joulukuuta 2006 ja joille tukea on jo maksettu kyseisen asetuksen 6 artiklan 2 kohdan nojalla ennen mainittua päivää, ja

— mainitun asetuksen 12 artiklaa sovelletaan edelleen vuotta 2006 koskevan tasaustukijärjestelmän osalta.

2. Yksityiskohtaiset säännöt 1 kohdan soveltamisesta annetaan asetuksen (ETY) N:o 404/93 27 artiklan 2 kohdassa tarkoitettua menettelyä noudattaen.

5 artikla

Voimaantulo

Tämä asetus tulee voimaan 1 päivänä tammikuuta 2007.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.









LIITE

Muutetaan asetuksen (EY) N:o 1782/2003 liitteet seuraavasti:

1) Poistetaan liitteessä I oleva banaaneja koskeva rivi.

2) Lisätään liitteeseen VI rivi seuraavasti:



”Banaanit Asetuksen (ETY) N:o 404/93 12 artikla Tulonmenetyksen vuoksi maksettava tasaustuki”;

3) Lisätään liitteeseen VII kohta seuraavasti: ”L. Banaanit Jäsenvaltioiden on vahvistettava kunkin viljelijän viitemäärään sisällytettävä määrä objektiivisin ja syrjimättömin perustein, joita ovat esimerkiksi: a) kyseisen viljelijän kaupan pitämät banaanimäärät, joista on asetuksen (ETY) N:o 404/93 12 artiklan nojalla maksettu tasaustukea tulonmenetyksen vuoksi markkinointivuosiin 2000–2005 sijoittautuvalla viitekaudella; b) alat, joilla a alakohdassa tarkoitetut banaanit kasvatettiin; ja c) tulonmenetyksen vuoksi viljelijälle maksetun tasaustuen määrä a alakohdassa tarkoitetulla ajanjaksolla. Jäsenvaltioiden on laskettava tämän asetuksen 43 artiklan 2 kohdassa tarkoitetut sovellettavat hehtaarit objektiivisin ja syrjimättömin perustein, joita ovat esimerkiksi b alakohdassa tarkoitetut alat.”;

4) Korvataan liite VIII seuraavasti:



”LIITE VIII



41 artiklassa tarkoitetut kansalliset enimmäismäärät tuhatta euroa Jäsenvaltio 2005 2006 2007 2008 2009 2010 ja seuraavat vuodet Belgia 411 053 580 376 593 395 606 935 614 179 611 805 Tanska 943 369 1 015 479 1 021 296 1 027 278 1 030 478 1 030 478 Saksa 5 148 003 5 647 175 5 695 607 5 744 240 5 770 254 5 774 254 Kreikka 838 289 2 143 603 2 171 217 2 175 731 2 178 146 1 988 815 Espanja 3 266 092 4 635 365 4 649 913 4 664 087 4 671 669 4 673 546 Ranska 7 199 000 8 236 045 8 282 938 8 330 205 8 355 488 8 363 488 Irlanti 1 260 142 1 335 311 1 337 919 1 340 752 1 342 268 1 340 521 Italia 2 539 000 3 791 893 3 813 520 3 835 663 3 847 508 3 869 053 Luxemburg 33 414 36 602 37 051 37 051 37 051 37 051 Alankomaat 386 586 428 329 833 858 846 389 853 090 853 090 Itävalta 613 000 633 577 737 093 742 610 745 561 744 955 Portugali 452 000 504 287 571 377 572 368 572 898 572 594 Suomi 467 000 561 956 563 613 565 690 566 801 565 520 Ruotsi 637 388 670 917 755 045 760 281 763 082 763 082 Yhdistynyt kuningaskunta 3 697 528 3 944 745 3 960 986 3 977 175 3 985 834 3 975 849”

5) Korvataan liitteessä VIII a oleva Kyprosta koskeva sarake seuraavasti:



”Kalenteri-vuosi Kypros 2005 8 900 2006 12 500 2007 17 660 2008 22 100 2009 26 540 2010 30 980 2011 35 420 2012 39 860 2013 44 300 2014 44 300 2015 44 300 2016 ja seuraavat vuodet 44 300”